
ОБЩИНСКИ СЪВЕТ - ВРАЦА






ПРЕДЛОЖЕНИЕ

От Петя Долапчиева
За Кмет на Община Враца
Съгласно Заповед № 1273/09.10.2026 г.


Относно: Даване на съгласие за промяна на предназначението на поземлен имот – собственост на Община Враца, от земеделска територия в горска територия

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Враца е собственик на поземлен имот с идентификатор 72504.125.37 по кадастралната карта и кадастралните регистри на с. Тишевица, общ. Враца, одобрени със Заповед № РД-18-952/17.04.2018 г. на Изпълнителния директор на АГКК, последно изменение на кадастралната карта и кадастралните регистри, засягащо поземления имот: Заповед № КД-14-21/25.06.2024 г. на Изпълнителния директор на АГКК, местност: „Селището“, с площ: 25653 кв. м, с НТП: „Изоставено трайно насаждение“

Съгласно представена таксационна характеристика от Лесоустройствения проект на ТП ДГС – Враца от 2024 г., в имота е обособено насаждение от черборови култури, попадащо в отдел 226, подотдел „а“. По своите характеристики и фактическо състояние територията представлява гора по смисъла на чл. 2, ал. 1 от Закона за горите.
През 2026 г. е регистриран пожар, засегнал горските култури в имота, вследствие на който са причинени повреди по насажденията, представляващи заплаха за тяхното здравословно състояние, устойчивост и бъдещо развитие. Причинените от пожара щети налагат своевременното предприемане на необходимите санитарно-хигиенни, лесовъдски и възстановителни мероприятия с цел ограничаване на последиците от пожара, предотвратяване на последващо увреждане, съхраняване и възстановяване на горските култури.

Допълнителен фактор, обуславящ необходимостта от предприемане на своевременни действия, е местоположението на засегнатите насаждения, което е в непосредствена близост до урбанизирана територия и съществуващи жилищни сгради и къщи. Предвид близостта на горската растителност до жилищната среда, поддържането на територията в добро санитарно и лесовъдско състояние е от съществено значение за ограничаване на риска от възникване и разпространение на пожари, както и за осигуряване безопасността на прилежащите територии и имоти.

С оглед необходимостта от законосъобразно извършване на дейностите по възстановяване, поддържане и стопанисване на засегнатите от пожара насаждения, както и предвид фактическото състояние и характера на растителността, е необходимо да бъде предприета процедура по промяна на предназначението на имота от земеделска в горска територия.

Във връзка с предстоящата процедура Община Враца е отправила искане до Регионалната инспекция по околната среда и водите – Враца за изразяване на становище относно промяната на предназначението на имота.

С писмо вх. № 3200-327(1)/01.10.2026 г. на Община Враца, Директорът на РИОСВ – Враца ни уведомява, че поземлен имот с идентификатор 72504.125.37 не попада в границите на защитени територии по смисъла на Закона за защитените територии и в обхвата на защитени зони съгласно Закона за биологичното разнообразие. За имота няма поставена със заповед по ЗБР или ЗЗТ забрана за промяна на предназначението или начина на трайно ползване.

В становището си РИОСВ – Враца приема, че заявената промяна на предназначението на имота от земеделска в горска територия, който по своите характеристики представлява гора, не попада в обхвата на Приложение № 1 или Приложение № 2 към Закона за опазване на околната среда, поради което не подлежи на процедурите по глава шеста от ЗООС за оценка на въздействието върху околната среда и екологична оценка.
Същевременно компетентният орган по околна среда е приел, че отразяването на имота в кадастралната карта и кадастралните регистри съобразно реалното му предназначение и начин на трайно ползване, съответстващи на фактическото му състояние, не представлява план, програма, проект или инвестиционно предложение по смисъла на Закона за биологичното разнообразие. Поради това за заявената промяна не се изисква провеждане на процедура по оценка за съвместимост по реда на ЗБР и Наредбата за условията и реда за извършване на оценка за съвместимост.
Съгласно чл. 81 от Закона за горите промяната на предназначението на земеделски територии в горски територии се извършва безвъзмездно със заповед на министъра на земеделието и храните, по предложение на изпълнителния директор на Изпълнителната агенция по горите. Заявление за промяна на предназначението се подава в Регионалната дирекция по горите по местонахождение на имота от собственика, като към него се прилагат: документ за собственост; списък, съдържащ кадастрални данни на имота по кадастралната карта или картата на възстановената собственост – идентификатор или номер, адрес, площ, вид територия; влязъл в сила административен акт, издаден по реда на глава шеста от Закона за опазване на околната среда и/или по реда на Закона за биологичното разнообразие, или становище на компетентния орган по околна среда. 
С оглед изложеното до тук, промяната на предназначението на имота ще създаде необходимото правно основание за неговото управление и стопанисване съобразно фактическото му състояние като горска територия, както и за предприемане на необходимите лесовъдски, санитарни и възстановителни мероприятия.
Предвид гореизложеното и на основание чл. 21, ал. 1, т. 8 и ал. 2 от Закона за местното самоуправление и местната администрация и чл. 8, ал. 1 от Закона за общинската собственост, във връзка с чл. 81 от Закона за горите, предлагам проект за решение. 

Приложение: 
1. Скица на поземлен имот – 1 брой;
2. Таксационна характеристика – 1 брой;
3. Акт за собственост – 1 брой; 

4. Писмо вх. № 3200-327(1)/01.10.2026 г. от РИОСВ-Враца.
Вносител:

Петя Долапчиева 

За Кмет на Община Враца
Съгласно Заповед № 1273/09.10.2026 г.

Главен юрисконсулт

Директор дирекция ОС








Проект!
О  Б  Щ  И  Н  С  К  И     С Ъ  В  Е  Т - В Р А Ц А

Р Е Ш Е Н И Е
№ .........................
от ...................2026 г.

Относно: Даване на съгласие за промяна на предназначението на поземлен имот – собственост на Община Враца, от земеделска територия в горска територия
ОБЩИНСКИ СЪВЕТ
На основание чл. 21, ал. 1, т. 8 и ал. 2 от Закона за местното самоуправление и местната администрация и чл. 8, ал. 1 от Закона за общинската собственост, във връзка с                   чл. 81 от Закона за горите и при мотиви, изложени в Предложението 
Р Е Ш И:
1. Дава съгласие за промяна на предназначението от „земеделска територия“ в „горска територия“ на поземлен имот с идентификатор 72504.125.37 по Кадастралната карта и кадастралните регистри на с. Тишевица, одобрени със Заповед № РД-18-952/17.04.2018 г. на Изпълнителния директор на АГКК, последно изменение на кадастралната карта и кадастралните регистри, засягащо поземления имот: Заповед № КД-14-21/25.06.2024 г. на Изпълнителния директор на АГКК, местност: „Селището“, с площ: 25653 кв. м, с НТП: „Изоставено трайно насаждение“, попадащ в отдел 226, подотдел „а“. 
2. Възлага на Кмета на Община Враца да извърши всички последващи действия за правилното и законосъобразно изпълнение на настоящото решение. 
Вносител:

Петя Долапчиева 

